Nikolajs Mūrnieks
Nikolajs Mūrnieks (dzimis 1904. gada 14. septembrī Mēdzūlas pagastā, miris 1977. gada 27. aprīlī Rīgā) bija latviešu aktieris un režisors. Beidzis Rīgas reālģimnāziju. Mācījies skatuves mākslu pie Birutas Skujinieces, Jurija Jurovska studijā, Mihaila Čehova semināros Rīgā, kā arī vasaras kursos Siguldā. Tāpat Maskavas Teātra mākslas institūtā mācījies režisoru kursos. Tāpat daudz izglītojies pašizglītības ceļā. No 1923. līdz 1924. gadam strādājis Intīmajā teātrī. No 1927. līdz 1934. gadam, kā arī no 1934. līdz 1936. gadam bijis Strādnieku teātra aktieris. Dailes teātrī strādājis gan kā aktieris, gan kā režisors. 1936. gadā, kā arī no 1941. līdz 1968. gadam bijis aktieris un režisors Liepājas teātrī. No 1952. līdz 1968. gadam bijis galvenais režisors pie Žaņa Braslas. 1958. gadā piešķirts Latvijas PSR Tautas skatuves mākslinieka goda nosaukums, kā arī saņēmis Latvijas PSR Valsts prēmiju.